Eleccións ao Parlamento Europeo de 2014

As eleccións ao Parlamento Europeo tiveron lugar entre o 22 e o 25 de maio de 2014, e celebráronse por primeira vez en 28 estados membros, logo da admisión na Unión Europea de Croacia. Data e sistema electoral
As eleccións celebráronse entre o xoves 22 e o domingo 25 de maio, para seguir os costumes dos distintos países sobre o día habitual de votación. O primeiro país en votar foi o Reino Unido.
Celebráronse ao mesmo tempo que as eleccións ao parlamento europeo outros comicios: Eleccións locais parciais no Reino Unido.
Sistema electoral
O voto é obrigatorio en Bélxica, Grecia, Chipre e Luxemburgo, e optativo en todos os demais. Os países que teñen unha participación tradicionalmente máis alta son dous onde o voto é obrigatorio, pois Bélxica e Luxemburgo roldan o 90% de participación. Ademais, a participación tende a superar o 50% en Malta, Italia, Irlanda, Dinamarca, Chipre (obrigatorio), Letonia e Grecia (obrigatorio). Os países do leste europeo son máis abstencionistas con estados como Eslovaquia, Polonia, Lituania ou Croacia que se moven ao redor do 20-25% de participación.
Hai 66 circunscricións electorais. A maior parte dos países teñen unha única circunscrición, pero existen algúns que teñen varias: Polonia ten 13 circunscricións, e o Reino Unido 12; Francia ten 8 e Italia 5; Irlanda e Bélxica teñen tres cada unha.
O sistema máis común é o de listas abertas e voto proporcional, pero tamén existen excepcións precisamente nos países con máis electores: Alemaña, Francia, o Reino Unido, España. Romanía, Grecia, Portugal e Hungría teñen listas pechadas. É dicir, o 60% dos eurodeputados son escollidos en listas pechadas. Ademais, Irlanda, Malta e a circunscrición de Irlanda do Norte no Reino Unido teñen un sistema de voto transferible, onde se van descartando as opcións que teñen menos votos e considerándose segundas, terceiras, e demais opcións de preferencia do votante. Novidades
Estes comicios presentan como principais novidades fronte aos de 2009 estes: A incorporación de Croacia como estado membro en 2013 fai que esta sexa a primeira vez en que os seus cidadáns poidan escoller os seus representantes europeos. Acomodar a Croacia fixo necesario tamén axustar o repartimento de escanos.
É a primeira ocasión en que os principais partidos se presentan ás eleccións cun candidato a presidir a Comisión Europea. O Tratado de Lisboa sinala que o Presidente da Comisión Europea debe de ser escollido polo Parlamento Europeo. Candidatos a Presidente da Comisión
Os principais partidos europeos presentaron como candidatos a presidir a Comisión Europea os seguintes persoeiros: Alianza Progresista de Socialistas e Demócratas: Martin Schulz
Partido Popular Europeo: Jean-Claude Juncker
Alianza de Liberais e Demócratas por Europa: Guy Verhofstadt
Verdes Europeos - Alianza Libre Europea: Ska Keller e José Bové
Alianza de Conservadores e Reformistas Europeos: Non presentará candidato
Esquerda Unida Europea - Esquerda Verde Nórdica: Alexis Tsipras
Europa da Liberdade e da Democracia:
Grupo Europarlamentario de Non Inscritos: Non presentará candidato Candidaturas en Galicia e España
Os comicios celebráronse en Galicia o 25 de maio. Galicia non é unha circunscrición propia nas eleccións europeas, como si sucede con algunhas divisións territoriais noutros países da Unión Europea, polo que os seus votos súmanse aos emitidos no resto de España, e entre eles reparten os 54 escanos.
A estes comicios concorreron 41 formacións políticas, das que só unha candidatura é exclusivamente galega, a do Partido da Terra. Estas foron as candidaturas, os seus principais integrantes e os seus cabezas de lista: Partido Popular: Miguel Arias Cañete
Partido Socialista Obrero Español: Elena Valenciano.
A Esquerda Plural (IU + ICV + EUiA + ANOVA + Espazo Ecosocialista + Batzarre + FLV + OV-EV + Gira Madrid + CI-AS + EE-EI: Willy Meyer
Coalición por Europa (CiU + PNV + CxG + CC + PNC e outros): Ramón Tremosa.
A Esquerda polo Dereito a Decidir (ERC + NECat + Catalunya Sí): Josep Maria Terricabras.
Unión, Progreso y Democracia: Francisco Sosa Wagner.
Os Pobos Deciden (Bildu + BNG + Andecha Astur + Puyalón de Cuchas + ANC): Josu Jairisti
Foro de Ciudadanos (inclúe a Foro Asturias): Argimiro Rodríguez Guerra.
Ciudadanos - Partido de la Ciudadanía (inclúe a Ciutadans): Javier Nart
Primavera Europea (Compromís + Equo + ChA + PUM+J + Coalición Caballas + Participa + PCas + SIEX): Jordi Sebastià
Partido Andalucista: Pilar Távora.
Extremeños por Europa (IPEX + PREX-CREX): José Luis Velilla
Extremadura Unida: José María Gijón
Movimiento por la Unidad del Pueblo Canario: Deyanira Tabares.
Proyecto Europa (ANV + BAr + PRAO + RePo + Unió): Rubén Vañó.
PREPAL: Francisco Iglesias Carreño
Partido da Terra: Isaac Zas.
PACMA: Laura Duarte.
Los Verdes Ecopacifistas - Centro Moderado: Abelardo Lloret.
Confederación Pirata - European Pirates (entre eles Piratas de Galicia): Rubén-Darío Castañé
Podemos: Pablo Iglesias Turrión.
Partido X: Hervé Falciani.
Movimiento Red (Movimiento de Renovación Democrática Ciudadana): Elpidio Silva.
Ciudadanos Libres Unidos (CiLUs): Félix Laudelino de la Fuente.
Agrupación de Electores Discapacitados y Enfermedades Raras: Eduard Carreras.
Escaños en Blanco: Luis Prado García.
Partido de la Libertad Individual: Juan Pina.
Partido Humanista: Arturo Viloria.
Iniciativa Feminista: Juana Santana.
Solidaridad y Autogestión Internacionalista: María Elena García San Segundo
Recortes Cero (que inclúe a UCE e a Los Verdes - Grupo Verde, ademais de independentes): Nuria Suárez Hernández
Alternativa Republicana: Alfonso Vázquez Vaamonde.
Por la República, por la Ruptura con la UE: Antonio Criado Barbero
PCPE: Carmelo Suárez Cabrera
Movimiento Corriente Roja: Antonio Rodríguez Carrillo.
Movimiento Social Republicano: Juan Antonio Llopart.
Democracia Nacional: Luis Zapater.
Falange Española de las JONS: Norberto Pico
La España en Marcha (NPE + La Falange + AN + MCE): Jesús Muñoz Martínez
Vox: Alejo Vidal-Quadras Roca
Impulso Social (Alternativa Española + Familia y Vida + Comunión Tradicionalista Carlista): Rafael López-Diéguez
Presenza galega nas listas
Partido Popular: Na candidatura figura en postos de saída Francisco Millán Mon (8), eurodeputado.
O PSOE integra na súa lista en postos de saída o antigo ministro José Blanco (10).
Izquierda Unida: Na candidatura figuran varios galegos. No número 5 irá Lidia Senra de Anova, e no número 7 figura Javier Couso irmán do xornalista asasinado Xosé Couso. No resto da candidatura van tamén os membros galegos de Izquierda Unida Saínza Ruíz (45) e Xosé Luis Outes (30), Carlos Lorenzo Simón (35), de Anova, e Juan Martínez García (52), de Espazo Ecosocialista.
A candidatura Os Pobos Deciden, encabezada por Bildu, inclúe como socio de coalición o BNG. A cabeza de lista do BNG a estas eleccións foi a europarlamentaria Ana Miranda Paz.
A candidatura de Coalición por Europa, que encabeza CiU inclúe como socio de coalición a Compromiso por Galicia. O cabeza de lista de Compromiso a estas eleccións é Paulo Carlos López, elixido nun proceso de primarias, e cinco persoas máis de CxG van na candidatura.
Ciudadanos - Partido de la Ciudadanía leva no seu número 31 a José Canedo Santos, quen fora voceiro de UPyD en Galicia.
En Primavera Europea figura Loli Tobío, como suplente número 10, membro de Equo Galicia.
A candidatura íntegra do Partido da Terra está formada por galegos, e está encabezada polo músico Isaac Zas.
A candidatura da Confederación Pirata conta cun galego, Fabián Plaza (Piratas de Galicia), no número dous.
Outras dúas formacións están encabezadas por galegos: a viguesa Laura Duarte lidera a candidatura do PACMA; e o viveirense Alfonso Vázquez Vaamonde, a de Alternativa Republicana. Resultados globais europeos
É moi complexo ofrecer unha panorámica xeral de resultados por partidos, dado que a afiliación a cada grupo parlamentario europeo é individual. Ademais, a propia formación de grupos ou non dependerá dos resultados das eleccións e dos pactos posteriores.
O PPE é o grupo parlamentario de centro-dereita europeo, e recolle no seu seo a maior parte dos partidos conservadores do continente, entre eles o PP, afiliados ao Partido Popular Europeo. A S&D é o grupo parlamentario socialdemócrata, e recolle tamén a maior parte dos partidos de esquerda moderada europea, como o PSOE. A maior parte destes partidos pertencen á súa vez ao Partido Socialista Europeo. Estas dúas formacións ocuparon tradicionalmente a maior parte dos euroescanos.
A ALDE é o grupo parlamentario liberal, e nel coinciden, ademais doutras formacións, os partidos integrantes da ALDE (CDC), e do Partido Demócrata Europeo (PNV). A ALE é o partido que reúne a distintas minorías rexionais, e que forma grupo parlamentario cos Verdes; o BNG forma parte da ALE. A EUE-EVN é o grupo parlamentario de partidos de esquerda, esquerda ecoloxista e extrema esquerda; aos que pertence Izquierda Unida. A ACRE é un grupo parlamentario conservador, moderadamente euroscéptico, que agrupa a diferentes formacións de dereita do leste europeo e o Partido Conservador británico. O MELD tamén é un partido conservador e máis claramente euroscéptico, máis á dereita da ACRE.
Ademais existen no Parlamento Europeo un grupo restante, o Grupo Europarlamentario dos Non Inscritos, que recolle diversas formacións políticas que non atopan acomodo nos grandes grupos. Moitas destas formacións son de ultradereita e outras, como UPyD, de perfil populista, socioliberal ou conservador.